श्री बंशीधर नगर: युगपुरुष भारतीय जनता पार्टी के संस्थापक पंडित दीन दयाल उपाध्याय की 106 वां जयंती स्थानीय अंबालाल पटेल विद्यालय में भाजपा के जिला महामंत्री विकास कुमार स्वदेशी की अध्यक्षता में मनाई गई। विद्यालय के 239 बूथ पर कार्यकर्ताओं ने इस पुण्य आत्मा की जीवनी पर प्रकाश डालते हुए उनकी तरह सादगी से परिपूर्ण जीवन व्यतीत किए जाने की सीख दी। उक्त मौके पर पंडित दीन दयाल उपाध्याय की जीवनी पर प्रकाश डालते हुए कहा कि तीन वर्ष की आयु में उनके पिता भगवती और सात वर्ष की आयु में माता राम प्यारी का निधन हो गया था।बड़ी कठिन परिस्थितियों में उन्होंने अपनी पढ़ाई जारी रखी और इस बीच वह राष्ट्रीय स्वंय सेवक संघ के संपर्क में आए। ठीक यही से उनके जीवन ने एक सही दिशा पकड़ते हुए जनसंघ पार्टी की स्थापना कर डाली।उन्होंने कहा कि वह चुनाव भी जीते,मगर राजनीति का कभी दुरुपयोग नहीं किया, सदैव सादगी से परिपूर्ण जीवन व्यतीत किए जाने को तरहीज दी।परमार ने कहा कि 1980 में भारतीय जनता पार्टी की स्थापना किए जाने का श्रेय भी उन्ही को जाता है।पूर्व प्रधानमंत्री अटल विहारी ने उनके मार्ग पथ पर चलकर अनेकों योजनाएं गरीब लोगों के लिए चलाई हैं।
इसके बाद सभी कार्यकर्ताओं ने प्रधानमंत्री की 'मन की बात' सुनी. मौके पर मंडल अध्यक्ष कुमार कनिष्क, ओमप्रकाश गुप्ता,विधायक प्रतिनिधि अशोक सेठ, नंदकिशोर प्रसाद, आईटी सेल मुकेश प्रजापति, अनिल दास,अश्विनी कुमार प्रसाद, राजू विश्वकर्मा, पंकज कुमार सहित बड़ी संख्या में कार्यकर्ता मौजूद थे.